title: Neuvoston päätös (EU) 2015/954, annettu 16 päivänä kesäkuuta 2015, luvan myöntämisestä Jeppe Tranholm-Mikkelsenille päästä turvallisuusluokiteltuihin tietoihin TRÈS SECRET UE/EU TOP SECRET -tasolle asti

text:
               20.6.2015

               FI

               Euroopan unionin virallinen lehti

               L 156/19

         NEUVOSTON PÄÄTÖS (EU) 2015/954,
   annettu 16 päivänä kesäkuuta 2015,
   luvan myöntämisestä Jeppe Tranholm-Mikkelsenille päästä turvallisuusluokiteltuihin tietoihin TRÈS SECRET UE/EU TOP SECRET -tasolle asti
   EUROOPAN UNIONIN NEUVOSTO, joka
   ottaa huomioon turvallisuussäännöistä EU:n turvallisuusluokiteltujen tietojen suojaamiseksi 23 päivänä syyskuuta 2013 annetun neuvoston päätöksen 2013/488/EU (1) ja erityisesti sen liitteessä I olevan 18 kohdan a alakohdan,
   ottaa huomioon nimittävän viranomaisen ja palvelussopimukset tekevän viranomaisen määräämisestä neuvoston pääsihteeristölle ja päätöksen 2011/444/EU kumoamisesta 17 päivänä joulukuuta 2013 annetun neuvoston päätöksen 2013/811/EU (2),
   ottaa huomioon Euroopan unionin neuvoston pääsihteerin nimittämisestä 1 päivänä heinäkuuta 2015 alkavaksi ja 30 päivänä kesäkuuta 2020 päättyväksi kaudeksi 21 päivänä huhtikuuta 2015 annetun neuvoston päätöksen (EU) 2015/654 (3),
   sekä katsoo seuraavaa:

               (1)

               Tanskan toimivaltainen kansallinen turvallisuusviranomainen antoi 26 päivänä maaliskuuta 2015 myönteisen lausunnon Jeppe TRANHOLM-MIKKELSENille myönnettävästä pääsystä turvallisuusluokiteltuihin tietoihin TRÈS SECRET UE/EU TOP SECRET -tasolle asti.

               (2)

               Jeppe TRANHOLM-MIKKELSENille on hänen tehtävänsä ja yksikön tarpeiden vuoksi myönnettävä pääsy neuvoston ja Eurooppa-neuvoston hallussa oleviin turvallisuusluokiteltuihin tietoihin TRÈS SECRET UE/EU TOP SECRET -tasolle asti,

         ON HYVÄKSYNYT TÄMÄN PÄÄTÖKSEN:
   1 artikla
   1.   Myönnetään Jeppe TRANHOLM-MIKKELSENille lupa hänen tehtäväänsä liittyvistä syistä päästä neuvoston ja Eurooppa-neuvoston hallussa oleviin turvallisuusluokiteltuihin tietoihin TRÈS SECRET UE/EU TOP SECRET -tasolle asti.
   2.   Edellä 1 kohdassa tarkoitettu lupa on voimassa sen tehtävän keston ajan, jota varten lupa myönnetään, ja enintään viisi vuotta tämän päätöksen voimaantulopäivästä.
   2 artikla
   Tämä päätös tulee voimaan 1 päivänä heinäkuuta 2015.
   3 artikla
   Tämä päätös on osoitettu Jeppe TRANHOLM-MIKKELSENille.

      Tehty Luxemburgissa 16 päivänä kesäkuuta 2015.

            Neuvoston puolesta

            Puheenjohtaja

         J. DŪKLAVS

      (1)  EUVL L 274, 15.10.2013, s. 1.

      (2)  EUVL L 355, 31.12.2013, s. 91.

      (3)  EUVL L 107, 25.4.2015, s. 74.


Avis juridique important

|

32002D0357

2002/357/EY,EHTY: Neuvoston ja komission päätös, tehty 26 päivänä maaliskuuta 2002, Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisen assosiaation perustavan Euro–Välimeri-sopimuksen tekemisestä

Virallinen lehti nro L 129 , 15/05/2002 s. 0001 - 0002

Neuvoston ja komission päätös,tehty 26 päivänä maaliskuuta 2002,Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan välisen assosiaation perustavan Euro-Välimeri-sopimuksen tekemisestä(2002/357/EY, EHTY)EUROOPAN UNIONIN NEUVOSTO jaEUROOPAN YHTEISÖJEN KOMISSIO, jotkaottavat huomioon Euroopan talousyhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan toisen lauseen kanssa ja sen 300 artiklan 3 kohdan toisen alakohdan,ottavat huomioon Euroopan hiili- ja teräsyhteisön perustamissopimuksen ja erityisesti sen 95 artiklan,ovat kuulleet neuvoa-antavaa komiteaa ja neuvoston yksimielisen puoltavan lausunnon mukaisesti,ottavat huomioon Euroopan parlamentin puoltavan lausunnon(1),sekä katsovat seuraavaa:Olisi hyväksyttävä Brysselissä 24 païvänä marraskuuta 1997 allekirjoitettu Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan välisen assosiaation perustava Euro-Välimeri-sopimus,OVAT PÄÄTTÄNEET SEURAAVAA:1 artiklaHyväksytään Euroopan yhteisön ja Euroopan hiili- ja teräsyhteisön puolesta Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan välisen assosiaation perustava Euro-Välimeri-sopimus, siihen liitetyt pöytäkirjat sekä päätösasiakirjaan liitetyt julistukset.Sopimustekstit, niihin liitetyt pöytäkirjat ja päätösasiakirja ovat tämän päätöksen liitteenä.2 artikla1. Euroopan yhteisön kannasta assosiaationeuvostossa ja assosiaatiokomiteassa päättää neuvosto komission ehdotuksesta, tai tarvittaessa komissio, toimien kulloinkin Euroopan yhteisön ja Euroopan hiili- ja teräsyhteisön perustamissopimusten asiaa koskevien määräysten mukaisesti.2. Neuvoston puheenjohtaja toimii sopimuksen 90 artiklan mukaisesti assosiaationeuvoston puheenjohtajana ja esittää siellä yhteisön kannan. Neuvoston puheenjohtajan edustaja toimii assosiaatiokomitean puheenjohtajana sopimuksen 93 artiklan mukaisesti ja esittää siellä yhteisön kannan.3 artiklaNeuvoston puheenjohtaja antaa Euroopan yhteisön puolesta sopimuksen 106 artiklassa määrätyn tiedotuksen. Komission puheenjohtaja antaa kyseisen tiedotuksen Euroopan hiili- ja teräsyhteisön puolesta.Tehty Brysselissä 26 päivänä maaliskuuta 2002.Neuvoston puolestaPuheenjohtajaA.M. Birulés Y BertránKomission puolestaPuheenjohtajaR. Prodi(1) EYVL C 226, 20.7.1998, s. 26.


title: Euroopan parlamentin päätös (EU) 2015/1673, annettu 29 päivänä huhtikuuta 2015, vastuuvapauden myöntämisestä Euroopan arvopaperimarkkinaviranomaisen talousarvion toteuttamisesta varainhoitovuonna 2013

text:
               30.9.2015

               FI

               Euroopan unionin virallinen lehti

               L 255/298

      EUROOPAN PARLAMENTIN PÄÄTÖS (EU) 2015/1673,
      annettu 29 päivänä huhtikuuta 2015,
      vastuuvapauden myöntämisestä Euroopan arvopaperimarkkinaviranomaisen talousarvion toteuttamisesta varainhoitovuonna 2013
      EUROOPAN PARLAMENTTI, joka

                  —

                  ottaa huomioon Euroopan arvopaperimarkkinaviranomaisen lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan arvopaperimarkkinaviranomaisen tilinpäätöksestä varainhoitovuodelta 2013 sekä viranomaisen vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä viranomaiselle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1095/2010 (5) ja erityisesti sen 64 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön sekä talous- ja raha-asioiden valiokunnan lausunnon (A8-0087/2015),

         1.

            myöntää Euroopan arvopaperimarkkinaviranomaisen toimitusjohtajalle vastuuvapauden viranomaisen talousarvion toteuttamisesta varainhoitovuonna 2013;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan arvopaperimarkkinaviranomaisen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 247.

         (2)  Katso alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 331, 15.12.2010, s. 84.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


title: Komission päätös, jonka mukaan toimenpiteitä, jotka Tšekki on ilmoittanut liittymisasiakrijan liitteessä IV olevan 3 kohdan mukaisen väliaikaisen järjestelyn nojalla, ei voida soveltaa liittymisen jälkeen — Valtiontuki   (ETA:n kannalta merkityksellinen teksti)

text:
               7.10.2006

               FI

               Euroopan unionin virallinen lehti

               C 242/17

         Komission päätös, jonka mukaan toimenpiteitä, jotka Tšekki on ilmoittanut liittymisasiakrijan liitteessä IV olevan 3 kohdan mukaisen väliaikaisen järjestelyn nojalla, ei voida soveltaa liittymisen jälkeen — Valtiontuki
   (2006/C 242/12)
   (ETA:n kannalta merkityksellinen teksti)
   Päätöksen tekopäivä:
   Jäsenvaltio: Tšekki
   Tuen numero: CZ 53/03
   Nimike: Banka Haná, a.s.
   Tarkoitus: Tuki pankkialalle
   Muita tietoja: Komission päätös, jonka mukaan Banka Haná, a.s. -pankin hyväksi toteutettavia toimenpiteitä, jotka Tšekki on ilmoittanut liittymisasiakirjan liitteessä IV olevan 3 kohdan mukaisen väliaikaisen järjestelyn nojalla, ei voida soveltaa liittymisen jälkeen.
   Päätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla:
   http://ec.europa.eu/community_law/state_aids/
   Päätöksen tekopäivä:
   Jäsenvaltio: Tšekki
   Tuen numero: CZ 54/03
   Nimike: Foresbank, a.s.
   Tarkoitus: Tuki pankkialalle
   Muita tietoja: Komission päätös, jonka mukaan Foresbank, a.s. -pankin hyväksi toteutettavia toimenpiteitä, jotka Tšekki on ilmoittanut liittymisasiakirjan liitteessä IV olevan 3 kohdan mukaisen väliaikaisen järjestelyn nojalla, ei voida soveltaa liittymisen jälkeen.
   Päätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla:
   http://ec.europa.eu/community_law/state_aids/


title: 2012/576/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan tasa-arvoinstituutin talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/200

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan tasa-arvoinstituutin talousarvion toteuttamisesta varainhoitovuonna 2010
   (2012/576/EU)
   EUROOPAN PARLAMENTTI, joka

               —

               ottaa huomioon Euroopan tasa-arvoinstituutin lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan tasa-arvoinstituutin tilinpäätöksestä varainhoitovuodelta 2010 sekä instituutin vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan tasa-arvoinstituutin perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1922/2006 (3) ja erityisesti sen 14 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä naisten oikeuksien ja sukupuolten tasa-arvon valiokunnan lausunnon (A7-0132/2012),

               1.

               myöntää Euroopan tasa-arvoinstituutin johtajalle vastuuvapauden viraston talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan tasa-arvoinstituutin johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 173.

      (2)  EYVL L 248, 16.9.2002, s. 1.

      (3)  EUVL L 403, 30.12.2006, s. 9.

      (4)  EYVL L 357, 31.12.2002, s. 72.
    ---documentbreak---

               17.10.2012

               FI

               Euroopan unionin virallinen lehti

               L 286/201

         EUROOPAN PARLAMENTIN PÄÄTÖSLAUSELMA,
   10. toukokuuta 2012,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan tasa-arvoinstituutin talousarvion toteuttamisesta varainhoitovuonna 2010
   EUROOPAN PARLAMENTTI, joka

               —

               ottaa huomioon Euroopan tasa-arvoinstituutin lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan tasa-arvoinstituutin tilinpäätöksestä varainhoitovuodelta 2010 sekä instituutin vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan tasa-arvoinstituutin perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1922/2006 (3) ja erityisesti sen 14 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä naisten oikeuksien ja sukupuolten tasa-arvon valiokunnan lausunnon (A7-0132/2012),

               A.

               toteaa, että Euroopan tasa-arvoinstituutti (jäljempänä ’instituutti’) perustettiin asetuksen (EY) N:o 1922/2006 nojalla ja että siitä tuli riippumaton 15. kesäkuuta 2010;

               B.

               ottaa huomioon, että tilintarkastustuomioistuin on ilmoittanut saaneensa kohtuullisen varmuuden siitä, että varainhoitovuotta 2010 koskevat instituutin tilit ovat luotettavat ja tilien perustana olevat toimet ovat lailliset ja asianmukaiset;

               C.

               toteaa, että instituutin kokonaistalousarvio varainhoitovuodelle 2010 oli 6 500 000 euroa ja että instituutin talousarvio rahoitetaan kokonaan unionin rahoitusosuudella;

               1.

               panee tyytyväisenä merkille tilintarkastustuomioistuimen ensimmäisen kertomuksen instituutin tilinpäätöksestä varainhoitovuodelta 2010;

      Talousarvio- ja varainhallinto

               2.

               panee merkille, että instituutille myönnettiin hallinnollinen ja taloudellinen itsemääräämisoikeus 15. kesäkuuta 2010;

               3.

               katsoo, että instituutin ja Euroopan perusoikeusviraston yhdistämistä olisi harkittava päällekkäisten tehtävien välttämiseksi ja yleiskulujen vähentämiseksi;

               4.

               toteaa instituutin vuotuisen toimintakertomuksen perusteella, että työllisyys-, sosiaali- ja osallisuusasioiden (EMPL) pääosasto, instituutin ”emopääosasto”, vastasi 1. tammikuuta–15. kesäkuuta 2010 instituutin varainhoidosta sen puolesta, erityisesti henkilöstö- ja hallintomenojen osalta ja että tuona aikana EMPL-pääosaston tekemien maksusuoritusten kokonaismäärä oli 846 876,91 euroa;

               5.

               panee vuotuisesta toimintakertomuksesta merkille, että kuuden kuukauden kuluessa siitä, kun instituutin vuotuinen toimintaohjelma 2010 oli hyväksytty, ja ennen kuin siitä oli tullut taloudellisesti ja hallinnollisesti itsenäinen, instituutin talousarvion maksusitoumusmäärärahojen toteutusaste oli 65 prosenttia ja maksumäärärahojen toteutusaste 26 prosenttia; kehottaa instituuttia toteuttamaan välittömiä toimia sen varmistamiseksi, että tulevaisuudessa sen talousarvion toteutusaste on tyydyttävä;

               6.

               panee instituutin vuotuisesta toimintakertomuksesta merkille, että sen varainhoitovuotta 2010 koskevan talousarvioesityksen tarkistamisen yhteydessä instituutin hallintoneuvosto oli kiinnittänyt huomiota talousarvion epätasapainoon seuraavassa kahdessa kohdassa, joiden kokonaisarvo oli 415 000 euroa:

                           —

                           osastossa 2 oli 195 000 euron epätasapaino, joka liittyi vuokriin tarkoitettujen määrärahojen vajaakäyttöön, koska Liettuan hallitus kattoi instituutin tilojen vuokrakustannukset sen kahden ensimmäisen toimintavuoden ajan,

                           —

                           osastossa 3 oli 220 000 euron epätasapaino odotettavissa olevan toimintaan liittyvien määrärahojen vajaakäytön vuoksi;

                     panee merkille, että hallintoneuvosto päätti lokakuussa 2010, ettei se myönnä näitä jäädytettyjä varoja instituutille; kehottaa instituuttia tiedottamaan vastuuvapauden myöntävälle viranomaiselle näiden varojen jäädyttämiseen liittyvistä toimista;

      Kirjanpito

               7.

               toteaa, että vuonna 2010 instituutti määritteli henkilöstöön liittyvät varainhoidon toimijoiden vastuualueet ja kehitti maksusitoumuksia koskevat varainhoitoprosessit; toteaa lisäksi, että vuoden 2010 loppuun mennessä instituutti oli nimittänyt kaikki varainhoidon toimijat ja määritellyt heidän roolinsa ja vastuunsa;

               8.

               panee instituutin vuotuisesta toimintakertomuksesta merkille, että sen johtaja oli siirtänyt tulojen ja menojen hyväksyjän toimivaltuudet hallinnosta vastaavalle päällikölle enintään 500 000 euron osalta osastoissa 1 ja 2 ja enintään yhden vuoden ajaksi osastossa 3; panee myös merkille varatilinpitäjän nimittämisen;

               9.

               toteaa vuotuisen toimintakertomuksen perusteella, että vuoden 2010 loppuun mennessä seuraavia hallintoalueita koskevat menettelyt oli pantu täytäntöön ja ne olivat toimivia: virkamatkat, valitusten käsittely, julkisia hankintoja koskevat kysymykset ja vastaukset, alv, korkealaatuinen kirjanpito, pankkitilien täsmäytys, maksujakso, maksusitoumukset ja maksut, tietoliikennestrategian ja asiakirjojen rekisteröinnin kehittäminen ja täytäntöönpano;

      Julkiset hankinnat

               10.

               panee merkille, että vuonna 2010 toteutettiin 63 hankintamenettelyä ja allekirjoitettiin hankittuja palveluja koskevat sopimukset; toteaa, että hankintasopimusten arvo oli yhteensä 1 974 626 euroa;

               11.

               toteaa vuotuisen toimintakertomuksen perusteella, että hankintamenettelyissä oli seuraavat kaksi ongelmaa:

                           —

                           hankintamenettelyn toteuttamista koskeva aikataulu oli erittäin tiukka, mikä vaaransi suunniteltujen tutkimusten ja asianomaisen talousarvion toteuttamisen;

                           —

                           toiminnasta vastaavalla yksiköllä ei ollut käytettävissään pätevää tukea ottaen huomioon, että suurimmalla osalla henkilöstöstä oli vähän tai ei lainkaan tietoa hankintamenettelyistä;

                     ottaa huomioon, että nämä ongelmat aiheuttivat tiettyjä viivästyksiä ja useita hankintamenettelyitä oli peruttava, mistä syystä suurin osa talousarviositoumuksista oli siirrettävä vuodelle 2011; pyytää sen vuoksi instituuttia korjaamaan tämän asiaintilan ja tiedottamaan vastuuvapauden myöntävälle viranomaiselle toteuttamistaan toimista;

               12.

               toteaa vielä, että 85 prosenttia hankintasopimuksista, arvoltaan 1 628 122 euroa, liittyi operatiivisten toimien tukemista koskeviin palveluihin ja että jäljelle jäävä osuus, 292 504 euroa (15 prosenttia), käytettiin hallintotoimia tukevien tavaroiden ja palvelujen hankintoihin;

      Henkilöresurssit

               13.

               panee merkille instituutin vuotuisesta toimintakertomuksesta, että instituutti otti palvelukseensa 23 väliaikaista toimihenkilöä ja 6 sopimussuhteista toimihenkilöä ja saavutti näin 92,3 prosenttia henkilöstötaulukkoaan koskevasta tavoitteesta;

               14.

               korostaa, että on täytettävä kaikki avoimet virat, jotka ovat tarpeen, jotta instituutti voi toimia tehokkaasti ja saavuttaa sille asetetut tavoitteet;

      Toiminta

               15.

               toteaa, että instituutin perustamisasetuksen (EY) N:o 1922/2006 20 artiklan mukaan instituutin olisi pitänyt teettää viimeistään 18. tammikuuta 2010 toimintansa tuloksia koskeva riippumaton ulkoinen arviointi; panee merkille vuotuisesta toimintakertomuksesta, että instituutin hallintoneuvosto lykkäsi jälkiarviointia, koska instituutti ei ollut vielä aloittanut toimintaansa 19. tammikuuta 2010, mutta että instituutti oli päättänyt teettää ennakkoarvioinnin vuonna 2010 ja väliarvioinnin vuoteen 2013 mennessä; pyytää instituuttia viipymättä tiedottamaan vastuuvapauden myöntävälle viranomaiselle ennakkoarvioinnin tulokset;

               16.

               toteaa, että instituutti julkisti työllisyyden pääosaston tuella joulukuussa 2010 eritelmät instituutin toista ennakko-arviointia varten ja että arvioinnissa on tarkoitus keskittyä instituutin erityistoimiin ja -tavoitteisiin;

               17.

               pyytää instituuttia tiedottamaan vastuuvapauden myöntävälle viranomaiselle arviointien toteuttamisesta ja niiden tulosten perusteella tehdyistä päätelmistä;

               18.

               muistuttaa tilintarkastustuomioistuimelle, että instituutin työ on erittäin tärkeää sukupuolten tasa-arvon edistämiseksi unionissa; toteaa siksi, että tulevissa kertomuksissa olisi ilmoitettava yksityiskohtaisesti, esiintyykö jossakin talousarviomenettelyn vaiheessa vaikeuksia, jotka haittaavat instituutin toimintaa;

               19.

               toteaa, että talouskriisin ja säästötoimien aikana on ehdottoman tärkeää, että instituutti tarjoaa optimaalista vastinetta rahalle vaarantamatta tärkeän tehtävänsä menestyksekästä toteuttamista;

      Sijainti

               20.

               panee instituutin vuotuisen toimintakertomuksen perusteella merkille, että instituutin henkilöstö siirtyi 1. maaliskuuta 2010 tilapäisistä toimitiloistaan Brysselissä instituutin pysyvään sijaintipaikkaan Vilnaan, Liettuaan;

      Sisäinen tarkastus

               21.

               on saanut instituutilta tiedon, että ensimmäinen sisäisen tarkastuksen suorittama tarkastus toteutetaan vuoden 2012 aikana;

               22.

               toteaa vuotuisen toimintakertomuksen perusteella, että OLAF vieraili marraskuussa 2010 instituutissa ja tarjosi henkilöstölle ensimmäisen sisäisen koulutuksen tarkastuksen periaatteista ja sisäisen valvonnan standardeista; toteaa lisäksi, että OLAFin ja instituutin välinen yhteistyösopimus tehtiin vuonna 2010 ja instituutin hallintoneuvosto hyväksyi sen 26. tammikuuta 2011;

               23.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (5).

      (1)  EUVL C 366, 15.12.2011, s. 173.

      (2)  EYVL L 248, 16.9.2002, s. 1.

      (3)  EUVL L 403, 30.12.2006, s. 9.

      (4)  EYVL L 357, 31.12.2002, s. 72.

      (5)  Hyväksytyt tekstit, P7_TA(2012)0164 (ks. tämän virallisen lehden sivu 388).


title: 2005/684/EY, Euratom: Euroopan parlamentin päätös, tehty 28 päivänä syyskuuta 2005, Euroopan parlamentin jäsenten asemaa koskevien sääntöjen vahvistamisesta (2005/684/EY, Euratom)

text:
               7.10.2005

               FI

               Euroopan unionin virallinen lehti

               L 262/1

      EUROOPAN PARLAMENTIN PÄÄTÖS,

   tehty 28 päivänä syyskuuta 2005,
   Euroopan parlamentin jäsenten asemaa koskevien sääntöjen vahvistamisesta
   (2005/684/EY, Euratom)
   EUROOPAN PARLAMENTTI, joka

   ottaa huomioon Euroopan yhteisön perustamissopimuksen ja erityisesti sen 190 artiklan 5 kohdan,
   ottaa huomioon Euroopan atomienergiayhteisön perustamissopimuksen ja erityisesti sen 108 artiklan 4 kohdan,
   kuultuaan komissiota (1) sekä,
   neuvoston suostumuksella (2),
   katsoo seuraavaa:

               (1)

               Euroopan parlamentissa on ”yhteisöksi yhdistyneiden valtioiden kansojen edustajat”. Nämä edustajat ovat myös EY:n perustamissopimuksen 190 artiklan 1 kohdan mukaan ”yhteisöksi yhdistyneiden valtioiden kansojen edustajat”. Sanaa ”edustaja” käytetään myös EY:n perustamissopimuksen 190 artiklan 2 kohdassa (kustakin jäsenvaltiosta valittavien edustajien määrät) sekä 190 artiklan 3 kohdassa (”Edustajat valitaan viideksi vuodeksi”). Näiden määräysten perusteella, joiden mukaan jäsenet ovat kansojen edustajia, säännöissä voidaan käyttää nimitystä ”jäsen”.

               (2)

               Parlamentilla on oikeus päättää sisäisistä asioistaan työjärjestyksessään EY:n perustamissopimuksen 199 artiklan 1 kohdan mukaan ja näitä sääntöjä noudattaen.

               (3)

               Sääntöjen 1 artiklassa käytetään sanaa jäsen ja tarkennetaan, ettei kyse ole tämän oikeuksista ja velvollisuuksista, vaan että säännöissä vahvistetaan jäsenen oikeudellinen asema sekä hänen tehtäviensä hoitamisen yleiset ehdot.

               (4)

               Sääntöjen 2 artiklassa jäsenille taattavasta itsenäisyydestä ja riippumattomuudesta olisi tarpeen säätää, sillä ne eivät sisälly mihinkään primaarioikeuden säädökseen. Sopimuksia, joilla jäsen sitoutuu luopumaan edustajantoimestaan tiettynä ajankohtana, tai edustajantoimesta luopumista koskevia avoimia ilmoituksia, joita puolue voi käyttää haluamallaan tavalla, olisi pidettävä jäsenen itsenäisyyden ja riippumattomuuden vastaisina, joten niillä ei olisi oltava mitään sitovia oikeusvaikutuksia.

               (5)

               Sääntöjen 3 artiklan 1 kohdassa toistetaan kokonaisuudessaan jäsenten valitsemisesta Euroopan parlamenttiin 20 päivänä syyskuuta 1976 annetun säädöksen 6 artiklan 1 kohdan säännökset.

               (6)

               Sääntöjen 5 artiklassa tarkoitettu aloiteoikeus on parlamentin jokaisen jäsenen keskeisin oikeus. Tätä oikeutta ei voida tehdä tyhjäksi parlamentin työjärjestyksellä.

               (7)

               Sääntöjen 6 artiklassa säädetty oikeus tutustua asiakirjoihin on tähän asti perustunut parlamentin työjärjestykseen. Tämä oikeus koskee oleellista näkökohtaa edustajantoimen hoitamisessa ja se olisi siksi vahvistettava säännöissä.

               (8)

               Sääntöjen 7 artiklan tarkoitus on varmistaa, että kielellistä monimuotoisuutta ei päinvastaisista vakuutteluista huolimatta todellisuudessa rajoiteta entisestään. Minkä tahansa virallisen kielen kaikenlainen syrjintä olisi estettävä. Tätä periaatetta olisi edelleen noudatettava myös Euroopan unionin jokaisen laajentumisen jälkeen.

               (9)

               Sääntöjen 9 ja 10 artiklan mukaan jäsen saa edustajanpalkkion tehtäviensä hoitamisesta. Parlamentin kutsuma asiantuntijaryhmä esitti toukokuussa 2000 edustajanpalkkion suuruudesta selvityksen, jonka perusteella hyväksyttävä edustajanpalkkio on 38,5 prosenttia Euroopan yhteisöjen tuomioistuimen tuomarin peruspalkasta.

               (10)

               Koska edustajanpalkkio, siirtymäkorvaus, eläke, työkyvyttömyyseläke ja perhe-eläke rahoitetaan Euroopan unionin yleisestä talousarviosta, niistä on perusteltua säätää maksettavaksi veroa yhteisöille.

               (11)

               Ottaen huomioon jäsenten erityisaseman ja erityisesti sen, ettei heillä ole velvollisuutta asua parlamentin työskentelypaikkakunnilla ja että heillä on erityinen side valtioon, josta heidät on valittu, on perusteltua antaa jäsenvaltioille mahdollisuus soveltaa edustajanpalkkioon, siirtymäkorvaukseen, eläkkeeseen, työkyvyttömyyseläkkeeseen ja perhe-eläkkeeseen kansallista verolainsäädäntöään.

               (12)

               Sääntöjen 9 artiklan 3 kohta on tarpeen, koska puolueet odottavat usein, että osa 9 artiklan 1 ja 2 kohdassa tarkoitetuista etuuksista käytetään puolueiden tarkoituksiin. Tämä puoluerahoituksen muoto olisi kiellettävä.

               (13)

               Sääntöjen 9 artiklan 2 kohdan ja 13 artiklan mukaisen siirtymäkorvauksen on erityisesti tarkoitus turvata edustajantoimen päättymisen ja työelämään paluun välinen aika. Jos jäsen valitaan uudeksi toimikaudeksi tai toimii julkisessa virassa, ei tätä tarvetta muodostu.

               (14)

               Kun otetaan huomioon vanhuuseläkejärjestelmien kehitys jäsenvaltioissa, vaikuttaa asianmukaiselta, että entisellä jäsenellä on oikeus eläkkeeseen 63 vuotta täytettyään. Sääntöjen 14 artikla ei rajoita jäsenvaltioiden oikeutta ottaa eläke huomioon kansallisten säädösten mukaisia eläkkeitä laskettaessa.

               (15)

               Perhe-eläkettä koskevat säännökset noudattavat olennaisilta osin Euroopan yhteisössä nykyisin voimassa olevaa oikeutta. Eloonjääneen puolison oikeus hänen solmittuaan uuden avioliiton perustuu nykyaikaiseen käsitykseen, jonka mukaan oikeus perustuu omaan maksuosuuteen eikä sen tarkoitus ole pelkästään toimeentulon turvaaminen. Oikeutta ei evätä siinäkään tapauksessa, että eloonjääneen puolison toimeentulo on turvattu omien tulojen tai oman varallisuuden perusteella.

               (16)

               Sääntöjen 18 artiklan säännös on tarpeellinen, koska sääntöjen myötä jäsenvaltioiden maksamat etuudet kuten sairauskorvaukset, sairausvakuutusmaksuissa avustaminen ja niihin osallistuminen lopetetaan. Nämä etuudet jatkuvat useimmissa tapauksissa edustajantoimen päättymisen jälkeen.

               (17)

               Kulukorvauksia koskevissa säännöksissä on noudatettava Euroopan yhteisöjen tuomioistuimen asiassa Lord Bruce antamassaan tuomiossa (3) vahvistamia periaatteita. Parlamentti voi siten korvata jäsenten kuluja kiinteämääräisesti silloin, kun näin voidaan tarkoituksenmukaisesti vähentää hallinnollisia menoja ja työtaakkaa, jotka aiheutuisivat järjestelmästä, jossa tarkistettaisiin yksittäiset menotositteet, ja näin ollen järjestely on hyvän hallintokäytännön mukainen.

               (18)

               Parlamentin puhemiehistö hyväksyi 28. toukokuuta 2003 joukon uusia määräyksiä, jotka koskevat jäsenten kulujen ja edustajanpalkkioiden maksamista todellisten kulujen perusteella ja joiden olisi tultava voimaan samanaikaisesti näiden sääntöjen kanssa.

               (19)

               Jäsenvaltioiden olisi varmistettava, että säilytetään säännökset, joilla Euroopan parlamentin jäsenet rinnastetaan tehtäviään hoitaessaan kansallisten parlamenttien jäseniin. Tämän kysymyksen ratkaisu Euroopan tasolla ei ole jäsenvaltioiden lukuisten toisistaan eroavien sääntöjen takia mahdollinen. Euroopan parlamentin jäsenen tehtävien hoitaminen siinä jäsenvaltiossa, josta hänet on valittu, olisi tällaisten sääntöjen puuttuessa vaikeaa tai jopa mahdotonta. Jäsenen tehtävien tehokas hoitaminen on myös jäsenvaltioiden etujen mukaista.

               (20)

               Sääntöjen 25 artiklan 1 kohta on tarpeellinen, koska jäsenvaltioiden toisistaan huomattavasti eroavat järjestelmät, joiden piiriin jäsenet ovat tähän asti kuuluneet, tekevät mahdottomaksi eurooppalaisen järjestelmän, joka kattaisi kaikki vanhasta järjestelmästä uuteen siirtymistä koskevat kysymykset. Jäsenten valintaoikeus estää oikeuksien menetykset tai taloudelliset haitat siirtymävaiheessa. Sääntöjen 25 artiklan 2 kohta seuraa johdonmukaisesti 1 kohdan mukaisesta ratkaisusta.

               (21)

               Jäsenvaltioiden tilanteiden erilaisuutta käsitellään 29 artiklassa, jonka mukaan jäsenvaltiot voivat laatia siirtymäkauden ajaksi näitä jäsenten asemaa koskevia sääntöjä koskevia poikkeusmääräyksiä. Tämä tilanteiden erilaisuus oikeuttaa myös sen, että jäsenvaltiot voivat halutessaan soveltaa Euroopan parlamentin jäsenten ja kansallisten kansanedustajien yhdenmukaista kohtelua,

         ON PÄÄTTÄNYT SEURAAVAA:
   I OSASTO
   EUROOPAN PARLAMENTIN JÄSENTEN TEHTÄVIÄ JA VELVOLLISUUKSIA KOSKEVAT SÄÄNNÖT JA YLEISET EHDOT
   1 artikla
   Tällä säädöksellä vahvistetaan Euroopan parlamentin jäsenten tehtäviä ja velvollisuuksia koskevat säännöt ja yleiset ehdot.
   2 artikla
   1.   Jäsenet ovat itsenäisiä ja riippumattomia.
   2.   Sopimus edustajantoimesta luopumisesta ennen vaalikauden päättymistä tai vaalikauden päättyessä on mitätön.
   3 artikla
   1.   Jäsenet äänestävät kukin erikseen ja henkilökohtaisesti. Heitä eivät sido mitkään ohjeet, eivätkä he saa ottaa vastaan sitovia toimintaohjeita.
   2.   Sopimus edustajantoimen hoitamistavasta on mitätön.
   4 artikla
   Jäsenen vastaanottamia, laatimia tai lähettämiä asiakirjoja tai sähköisiä tallenteita ei rinnasteta parlamentin asiakirjoihin, paitsi jos ne on jätetty käsiteltäviksi työjärjestyksen mukaisesti.
   5 artikla
   1.   Jokaisella jäsenellä on parlamentin aloiteoikeuden puitteissa oikeus tehdä ehdotuksia yhteisön säännöksiksi.
   2.   Parlamentti antaa työjärjestyksessään määräykset tämän oikeuden käyttämisestä.
   6 artikla
   1.   Jäsenillä on oikeus tutustua kaikkiin parlamentin hallussa oleviin asiakirjoihin.
   2.   Edellä 1 kohta ei koske henkilökohtaisia asiakirjoja eikä tilejä.
   3.   Mitä 1 kohdassa säädetään, ei vaikuta Euroopan unionin säädöksiin ja toimielinten välisiin sopimuksiin, jotka koskevat oikeutta tutustua asiakirjoihin.
   4.   Parlamentti antaa määräykset tämän oikeuden käyttämisestä.
   7 artikla
   1.   Parlamentin asiakirjat käännetään kaikille virallisille kielille.
   2.   Puheenvuorot tulkataan simultaanisti kaikille muille virallisille kielille.
   3.   Parlamentti antaa määräykset tämän artiklan täytäntöönpanemiseksi.
   8 artikla
   1.   Jäsenet voivat ryhmittyä poliittisiksi ryhmiksi.
   2.   Parlamentti antaa työjärjestyksessään määräykset tämän oikeuden käyttämisestä.
   9 artikla
   1.   Jäsenillä on oikeus kohtuulliseen edustajanpalkkioon, joka takaa heidän riippumattomuutensa.
   2.   Heillä on toimikauden päätyttyä oikeus siirtymäkorvaukseen ja eläkkeeseen.
   3.   Sopimus edustajanpalkkion, edustajantoimen päättyessä maksettavan siirtymäkorvauksen tai eläkkeen käytöstä muihin kuin yksityisiin tarkoituksiin on mitätön.
   4.   Jäsenten ja entisten jäsenten kuoltua heidän oikeudenomistajillaan on oikeus perhe-eläkkeeseen.
   10 artikla
   Edustajanpalkkio on 38,5 prosenttia Euroopan yhteisöjen tuomioistuimen tuomarin peruspalkasta.
   11 artikla
   Edustajanpalkkiosta vähennetään palkkio, jonka jäsen saa muun parlamentin edustajantoimen hoitamisesta.
   12 artikla
   1.   Edellä 9 artiklassa säädetystä edustajanpalkkiosta maksetaan veroa yhteisöille samoin perustein kuin Euroopan yhteisöjen erioikeuksista ja vapauksista tehdyn pöytäkirjan 13 artiklan perusteella säädetään yhteisöjen virkamiehistä ja muusta henkilöstöstä.
   2.   Euroopan yhteisöille suoritettavaan veroon sovellettavien edellytysten ja menettelyn vahvistamisesta 29 päivänä helmikuuta 1968 annetun neuvoston asetuksen (ETY, Euratom, EHTY) N:o 260/68 (4) 3 artiklan 2—4 kohdassa säädettyjä ammatillisten, henkilökohtaisten ja perheperusteisten kustannusten vähennyksiä ei sovelleta.
   3.   Mitä 1 kohdassa säädetään, ei rajoita jäsenvaltioiden oikeutta soveltaa edustajanpalkkioon kansallista verolainsäädäntöä, kunhan vältetään kaksinkertainen verotus.
   4.   Jäsenvaltioilla on oikeus ottaa edustajanpalkkio huomioon vahvistettaessa muista tuloista perittävän veron määrää.
   5.   Tätä artiklaa sovelletaan myös 13, 14, 15 ja 17 artiklan mukaisesti maksettavaan siirtymäkorvaukseen, eläkkeeseen, työkyvyttömyyseläkkeeseen ja perhe-eläkkeeseen.
   6.   Näiden sääntöjen 18, 19 ja 20 artiklan mukaiset etuudet ja 27 artiklan mukaisesti eläkerahastoon maksettavat maksut ovat verottomia.
   13 artikla
   1.   Jäsenillä on toimikautensa päätyttyä oikeus 10 artiklassa tarkoitetun edustajanpalkkion suuruiseen siirtymäkorvaukseen.
   2.   Tätä oikeutta kertyy kuukausi kutakin vuotta kohti, jonka aikana jäsen on hoitanut edustajantointa, kuitenkin vähintään kuusi ja enintään 24 kuukautta.
   3.   Tätä oikeutta ei ole, jos jäsen ottaa vastaan edustajantoimen muussa parlamentissa tai toimii julkisessa virassa.
   4.   Kuolemantapauksessa siirtymäkorvaus maksetaan viimeisen kerran siltä kuukaudelta, jonka aikana entinen jäsen on kuollut.
   14 artikla
   1.   Entisillä jäsenillä on oikeus eläkkeeseen 63 vuotta täytettyään.
   2.   Tämä eläke on 3,5 prosenttia 10 artiklassa tarkoitetusta edustajanpalkkiosta kultakin täydeltä vuodelta ja yksi kahdestoistaosa kultakin seuraavalta täydeltä kuukaudelta, jonka aikana jäsen on hoitanut edustajantointa, kuitenkin enintään 70 prosenttia.
   3.   Oikeus eläkkeeseen on riippumaton muista eläkkeistä.
   4.   Näiden sääntöjen 11 artiklaa sovelletaan vastaavasti.
   15 artikla
   1.   Jäsenet, jotka tulevat työkyvyttömiksi toimikautensa aikana, ovat oikeutettuja eläkkeeseen.
   2.   Näiden sääntöjen 14 artiklan 2 kohtaa sovelletaan vastaavasti. Eläkkeen määrä on kuitenkin vähintään 35 prosenttia 10 artiklassa tarkoitetusta edustajanpalkkiosta.
   3.   Eläkeoikeus alkaa edustajantoimen lakatessa.
   4.   Parlamentti antaa määräykset tämän oikeuden käyttämisestä.
   5.   Näiden sääntöjen 11 artiklaa sovelletaan vastaavasti.
   16 artikla
   Jos entisellä jäsenellä on samanaikaisesti oikeus 13 artiklassa tarkoitettuun siirtymäkorvaukseen ja 14 tai 15 artiklassa tarkoitettuun eläkkeeseen, sovelletaan hänen valitsemaansa järjestelyä.
   17 artikla
   1.   Jos jäsen tai entinen jäsen, jolla on oikeus tai odotusoikeus 14 tai 15 artiklassa tarkoitettuun eläkkeeseen, kuolee, hänen aviopuolisollaan ja huollettavana olevilla lapsillaan on oikeus perhe-eläkkeeseen.
   2.   Perhe-eläkkeen kokonaismäärä ei saa olla korkeampi kuin sen eläkkeen määrä, johon jäsenellä olisi ollut oikeus vaalikauden päättyessä tai johon entisellä jäsenellä oli tai olisi ollut oikeus.
   3.   Eloonjäänyt puoliso saa 60 prosenttia 2 kohdassa tarkoitetusta määrästä, kuitenkin vähintään 30 prosenttia 10 artiklassa tarkoitetusta edustajanpalkkiosta. Oikeus perhe-eläkkeeseen ei muutu uuden avioliiton solmimisen johdosta. Oikeutta eläkkeeseen ei ole, jos on selvää, että avioliitto on solmittu toimeentulotarkoituksessa.
   4.   Huollettavana oleva lapsi saa 20 prosenttia 2 kohdassa tarkoitetusta määrästä.
   5.   Maksettavan perhe-eläkkeen enimmäismäärä jaetaan tarvittaessa 3 ja 4 kohdassa tarkoitettujen prosenttiosuuksien suhteessa aviopuolison ja lasten kesken.
   6.   Perhe-eläkettä maksetaan kuolemaa seuraavan kuukauden ensimmäisestä päivästä alkaen.
   7.   Aviopuolison kuoltua hänen oikeutensa perhe-eläkkeeseen lakkaa sen kuukauden lopussa, jonka aikana hän on kuollut.
   8.   Lapsen oikeus perhe-eläkkeeseen lakkaa sen kuukauden lopussa, jonka aikana hän täyttää 21 vuotta. Oikeus jatkuu kuitenkin ammattiin valmistavan koulutuksen keston ajan mutta lakkaa viimeistään sen kuukauden lopussa, jonka aikana lapsi täyttää 25 vuotta. Oikeus eläkkeeseen jatkuu myös niin kauan kuin lapsi on sairauden tai vamman takia kykenemätön huolehtimaan toimeentulostaan.
   9.   Jäsenvaltioiden virallisesti tunnustamien parisuhteiden osapuolet rinnastetaan aviopuolisoihin.
   10.   Parlamentti antaa määräykset tämän oikeuden käyttämisestä.
   18 artikla
   1.   Jäsenillä ja eläkettä nauttivilla entisillä jäsenillä sekä perhe-eläkkeeseen oikeutetuilla oikeudenomistajilla on oikeus saada kaksi kolmasosaa korvausta sairaudesta, raskaudesta ja lapsen syntymästä aiheutuvista kuluista.
   2.   Parlamentti antaa määräykset tämän oikeuden käyttämisestä.
   19 artikla
   1.   Jäsenillä on oikeus vakuutusturvaan edustajantoimen hoitamiseen liittyvien riskien kattamiseksi.
   2.   Parlamentti antaa määräykset tämän oikeuden käyttämisestä. Jäsenet maksavat kolmanneksen vakuutusmaksuista.
   20 artikla
   1.   Jäsenillä on oikeus saada korvaus edustajantoimen hoitamisesta aiheutuvista kuluista.
   2.   Parlamentti korvaa matkoista työskentelypaikkakunnalle ja takaisin sekä muista työmatkoista maksetut tosiasialliset kustannukset.
   3.   Muut edustajantoimen hoitamiseen liittyvät kulut voidaan korvata kiinteämääräisenä summana.
   4.   Parlamentti antaa määräykset tämän oikeuden käyttämisestä.
   5.   Näiden sääntöjen 9 artiklan 3 kohtaa sovelletaan vastaavasti.
   21 artikla
   1.   Jäsenillä on oikeus käyttää vapaasti valitsemiaan henkilökohtaisia avustajia.
   2.   Parlamentti maksaa avustajien palkkaamisesta aiheutuvat tosiasialliset kustannukset.
   3.   Parlamentti antaa määräykset tämän oikeuden käyttämisestä.
   22 artikla
   1.   Jäsenillä on oikeus käyttää parlamentin toimistotiloja ja televiestintälaitteita sekä virka-autoja.
   2.   Parlamentti antaa määräykset tämän oikeuden käyttämisestä.
   23 artikla
   1.   Kaikki maksut suoritetaan Euroopan unionin talousarviosta.
   2.   Näiden sääntöjen 10, 13, 14, 15 ja 17 artiklan mukaiset etuudet maksetaan kuukausittain euroina tai jäsenen valinnan mukaan sen jäsenvaltion rahana, jossa hänen kotipaikkansa sijaitsee. Parlamentti vahvistaa etuuksien maksamista koskevat ehdot.
   24 artikla
   Näiden sääntöjen täytäntöönpanoa koskevat päätökset tulevat voimaan sen jälkeen, kun ne on julkaistu Euroopan unionin virallisessa lehdessä.

   II OSASTO
   SIIRTYMÄSÄÄNNÖKSET
   25 artikla
   1.   Jäsenet, jotka olivat parlamentin jäseniä jo ennen sääntöjen voimaan tulemista ja valittiin uudelleen, voivat edustajanpalkkion, siirtymäkorvauksen ja eri eläkkeiden osalta valita edustajantoimensa koko kestoajaksi aikaisemman kansallisen järjestelmän.
   2.   Nämä maksut suoritetaan jäsenvaltion talousarviosta.
   26 artikla
   1.   Jäsenten, jotka haluavat pysyä 25 artiklan 1 kohdan mukaisesti aikaisemman kansallisen järjestelmän piirissä, on ilmoitettava päätöksestään parlamentin puhemiehelle kirjallisesti 30 päivän kuluessa näiden sääntöjen voimaantulosta.
   2.   Päätös on lopullinen ja peruuttamaton.
   3.   Jollei ilmoitusta ole tehty määräajassa, sovelletaan näiden sääntöjen säännöksiä.
   27 artikla
   1.   Parlamentin perustaman vapaaehtoisen eläkerahaston toimintaa jatketaan näiden sääntöjen voimaantulon jälkeen niiden jäsenten tai entisten jäsenten osalta, jotka jo ovat hankkineet tähän rahastoon liittyviä oikeuksia tai odotusoikeuksia.
   2.   Hankitut oikeudet ja odotusoikeudet säilyvät täysimääräisinä. Parlamentti voi antaa määräyksiä uusien oikeuksien tai odotusoikeuksien hankintaa koskevista ehdoista.
   3.   Jäsenet, jotka saavat korvausta 10 artiklan mukaisesti, eivät voi hankkia vapaaehtoiseen eläkerahastoon liittyviä uusia oikeuksia tai odotusoikeuksia.
   4.   Rahastoon eivät pääse mukaan ne jäsenet, jotka valitaan parlamenttiin ensimmäisen kerran näiden sääntöjen voimaantulon jälkeen.
   5.   Näiden sääntöjen 9 artiklan 3 kohtaa ja 14 artiklan 3 kohtaa sovelletaan vastaavasti.
   28 artikla
   1.   Eläkeoikeus, jonka jäsen on hankkinut kansallisten säännösten perusteella ennen näiden sääntöjen voimaantuloa, säilyy täysimääräisenä.
   2.   Jos niiden ajanjaksojen kesto, jona asianomainen henkilö on hoitanut edustajantointa Euroopan parlamentissa tai kansallisessa parlamentissa, ei riitä kansallisten säännösten perusteella oikeuttamaan eläkkeeseen, nämä ajanjaksot otetaan huomioon laskettaessa näiden sääntöjen mukaista eläkettä. Parlamentti voi tehdä jäsenvaltioiden asiasta vastaavien yksiköiden kanssa sopimuksia hankittujen eläkeoikeuksien siirtämisestä.
   29 artikla
   1.   Kukin jäsenvaltio voi päättää soveltaa kyseisestä valtiosta valittujen jäsenten edustajanpalkkioon, siirtymäkorvaukseen, eläkkeeseen ja perhe-eläkkeeseen näistä säännöistä poikkeavia säännöksiä enintään kaksi Euroopan parlamentin vaalikautta kestävän siirtymäkauden aikana.
   2.   Jäsenet on tällaisissa säännöksissä asetettava vähintään samaan asemaan asianomaisen kansallisen parlamentin jäsenten kanssa.
   3.   Kaikki maksut suoritetaan asianomaisen jäsenvaltion talousarviosta.
   4.   Tällaiset säännökset eivät vaikuta jäsenille näiden sääntöjen 18—22 artiklan nojalla kuuluviin oikeuksiin.
   III OSASTO
   LOPPUSÄÄNNÖS
   30 artikla
   Nämä säännöt tulevat voimaan Euroopan parlamentin vuonna 2009 alkavan vaalikauden ensimmäisenä päivänä.

      Tehty Strasbourgissa 28 päivänä syyskuuta 2005.

            Euroopan parlamentin puolesta

            Puhemies

            J. BORRELL FONTELLES

      (1)  Komission 3. kesäkuuta 2003 antama lausunto, jonka varapuheenjohtaja Wallström vahvisti 22. kesäkuuta 2005 pidetyssä Euroopan parlamentin istunnossa.

      (2)  Neuvoston kirje, päivätty 19. heinäkuuta 2005.

      (3)  Asia 208/80, Rt. Hon. Lord Bruce of Donington v. Eric Gordon Aspden, tuomio 15. syyskuuta 1981 (Kok. 1981, s. 2205).

      (4)  EYVL L 56, 4.3.1968, s. 8, asetus sellaisena kuin se on viimeksi muutettuna asetuksella (EY, Euratom) N:o 723/2004 (EUVL L 124, 27.4.2004, s. 1).


title: Komission päätös (EU) 2015/2056, annettu 13 päivänä marraskuuta 2015, päätösten 2009/300/EY, 2009/563/EY, 2009/894/EY, 2011/330/EU ja 2011/337/EU muuttamisesta EU-ympäristömerkin myöntämistä eräille tuotteille koskevien ekologisten arviointiperusteiden voimassaolon pidentämiseksi (tiedoksiannettu numerolla C(2015) 7781) (ETA:n kannalta merkityksellinen teksti)

text:
               17.11.2015

               FI

               Euroopan unionin virallinen lehti

               L 300/41

         KOMISSION PÄÄTÖS (EU) 2015/2056,
   annettu 13 päivänä marraskuuta 2015,
   päätösten 2009/300/EY, 2009/563/EY, 2009/894/EY, 2011/330/EU ja 2011/337/EU muuttamisesta EU-ympäristömerkin myöntämistä eräille tuotteille koskevien ekologisten arviointiperusteiden voimassaolon pidentämiseksi

         (tiedoksiannettu numerolla C(2015) 7781)

   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 3 kohdan c alakohdan,
   on kuullut Euroopan unionin ympäristömerkintälautakuntaa,
   sekä katsoo seuraavaa:

               (1)

               Komission päätöksen 2009/300/EY (2) voimassaolo päättyy 31 päivänä joulukuuta 2015.

               (2)

               Komission päätöksen 2009/563/EY (3) voimassaolo päättyy 31 päivänä joulukuuta 2015.

               (3)

               Komission päätöksen 2009/894/EY (4) voimassaolo päättyy 31 päivänä joulukuuta 2015.

               (4)

               Komission päätöksen 2011/330/EU (5) voimassaolo päättyy 31 päivänä joulukuuta 2015.

               (5)

               Komission päätöksen 2011/337/EU (6) voimassaolo päättyy 31 päivänä joulukuuta 2015.

               (6)

               Suoritetussa arvioinnissa on vahvistettu päätöksissä 2009/300/EY, 2009/563/EY, 2009/894/EY, 2011/330/EU ja 2011/337/EU vahvistettujen nykyisten ekologisten arviointiperusteiden sekä niihin liittyvien arviointi- ja todentamisvaatimusten tarkoituksenmukaisuus ja soveltuvuus. Koska näissä päätöksissä vahvistettuja nykyisiä ekologisia arviointiperusteita sekä niihin liittyviä arviointi- ja todentamisvaatimuksia tarkistetaan edelleen, on aiheellista pidentää kyseisten ekologisten arviointiperusteiden sekä niihin liittyvien arviointi- ja todentamisvaatimusten voimassaoloa 31 päivään joulukuuta 2016.

               (7)

               Päätöksiä 2009/300/EY, 2009/563/EY, 2009/894/EY, 2011/330/EU ja 2011/337/EU olisi sen vuoksi muutettava.

               (8)

               Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2009/300/EY 3 artikla seuraavasti:

      ”3 artikla
      Tuoteryhmään ’televisiot’ sovellettavat ekologiset arviointiperusteet sekä niihin liittyvät arviointi- ja todentamisvaatimukset ovat voimassa 31 päivään joulukuuta 2016.”

   2 artikla
   Korvataan päätöksen 2009/563/EY 3 artikla seuraavasti:

      ”3 artikla
      Tuoteryhmään ’jalkineet’ sovellettavat ekologiset arviointiperusteet sekä niihin liittyvät arviointi- ja todentamisvaatimukset ovat voimassa 31 päivään joulukuuta 2016.”

   3 artikla
   Korvataan päätöksen 2009/894/EY 3 artikla seuraavasti:

      ”3 artikla
      Tuoteryhmään ’puuhuonekalut’ sovellettavat ekologiset arviointiperusteet sekä niihin liittyvät arviointi- ja todentamisvaatimukset ovat voimassa 31 päivään joulukuuta 2016.”

   4 artikla
   Korvataan päätöksen 2011/330/EU 3 artikla seuraavasti:

      ”3 artikla
      Tuoteryhmään ’kannettavat tietokoneet’ sovellettavat ekologiset arviointiperusteet ja niihin liittyvät arviointi- ja todentamisvaatimukset ovat voimassa 31 päivään joulukuuta 2016.”

   5 artikla
   Korvataan päätöksen 2011/337/EU 4 artikla seuraavasti:

      ”4 artikla
      Tuoteryhmään ’henkilökohtaiset tietokoneet’ sovellettavat ekologiset arviointiperusteet ja niihin liittyvät arviointi- ja todentamisvaatimukset ovat voimassa 31 päivään joulukuuta 2016.”

   6 artikla
   Tämä päätös on osoitettu kaikille jäsenvaltioille.

      Tehty Brysselissä 13 päivänä marraskuuta 2015.

            Komission puolesta

         Karmenu VELLA

            Komission jäsen

      (1)  EUVL L 27, 30.1.2010, s. 1.

      (2)  Komission päätös 2009/300/EY, tehty 12 päivänä maaliskuuta 2009, tarkistetuista ekologisista arviointiperusteista yhteisön ympäristömerkin myöntämiseksi televisioille (EUVL L 82, 28.3.2009, s. 3).

      (3)  Komission päätös 2009/563/EY, tehty 9 päivänä heinäkuuta 2009, ekologisista arviointiperusteista yhteisön ympäristömerkin myöntämiseksi jalkineille (EUVL L 196, 28.7.2009, s. 27).

      (4)  Komission päätös 2009/894/EY, tehty 30 päivänä marraskuuta 2009, ekologisista arviointiperusteista yhteisön ympäristömerkin myöntämiseksi puuhuonekaluille (EUVL L 320, 5.12.2009, s. 23).

      (5)  Komission päätös 2011/330/EU, annettu 6 päivänä kesäkuuta 2011, ekologisista arviointiperusteista EU-ympäristömerkin myöntämiseksi kannettaville tietokoneille (EUVL L 148, 7.6.2011, s. 5).

      (6)  Komission päätös 2011/337/EU, annettu 9 päivänä kesäkuuta 2011, ekologisista arviointiperusteista EU-ympäristömerkin myöntämiseksi henkilökohtaisille tietokoneille (EUVL L 151, 10.6.2011, s. 5).


title: Neuvoston päätös 2011/270/YUTP, annettu 5 päivänä toukokuuta 2011 , Euroopan unionin erityisedustajan nimittämisestä Kosovoon

text:
               7.5.2011

               FI

               Euroopan unionin virallinen lehti

               L 119/12

         NEUVOSTON PÄÄTÖS 2011/270/YUTP,
   annettu 5 päivänä toukokuuta 2011,
   Euroopan unionin erityisedustajan nimittämisestä Kosovoon (1)

   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Yhdistyneiden Kansakuntien turvallisuusneuvosto hyväksyi 10 päivänä kesäkuuta 1999 päätöslauselman 1244 (1999).

               (2)

               Neuvosto hyväksyi 15 päivänä syyskuuta 2006 yhteisen toiminnan 2006/623/YUTP (2) Euroopan unionin ryhmän, johon kuuluu myös Euroopan unionin erityisedustaja, asettamisesta osallistumaan mahdollisen Kosovon kansainvälisen siviilitoimiston perustamisen valmisteluun (ICM/EUSR-valmisteluryhmä).

               (3)

               Eurooppa-neuvosto korosti 13 ja 14 päivänä joulukuuta 2007, että unioni on valmis toimimaan johtoasemassa vakauden lujittamisessa alueella ja Kosovon tulevan aseman määrittelevän ratkaisun täytäntöönpanossa. Se totesi, että unioni on valmis tukemaan Kosovoa sen tiellä kohti kestävää vakautta myös toteuttamalla Euroopan turvallisuus- ja puolustuspolitiikan (ETPP) alaan kuuluva operaatio ja osallistumalla kansainväliseen siviilitoimistoon osana kansainvälisen yhteisön läsnäoloa.

               (4)

               Neuvosto hyväksyi 4 päivänä helmikuuta 2008 yhteisen toiminnan 2008/123/YUTP (3) Pieter FEITHin nimittämisestä Euroopan unionin erityisedustajaksi Kosovoon. Hänen toimikautensa päättyy 30 päivänä huhtikuuta 2011.

               (5)

               Fernando GENTILINI olisi nimitettävä EU:n erityisedustajaksi Kosovoon 1 päivästä toukokuuta 2011 alkaen 31 päivään heinäkuuta 2011 saakka.

               (6)

               Vakautus- ja assosiaatioprosessi muodostaa Länsi-Balkanin aluetta koskevan unionin politiikan strategiset puitteet, ja Kosovoon sovelletaan sen välineitä, joihin kuuluvat eurooppalainen kumppanuus, vakautus- ja assosiaatioprosessin seurantajärjestelmän mukaisesti käytävä poliittinen ja tekninen vuoropuhelu sekä asiaan liittyvät unionin avustusohjelmat.

               (7)

               Erityisedustajan toimeksianto olisi toteutettava koordinoidusti komission kanssa, jotta voidaan varmistaa sen ja muiden asiaa koskevien unionin toimivaltaan kuuluvien toimien keskinäinen johdonmukaisuus.

               (8)

               Euroopan unionin erityisedustaja toteuttaa toimeksiantonsa olosuhteissa, jotka voivat huonontua ja jotka voisivat haitata Euroopan unionista tehdyn sopimuksen 21 artiklassa määriteltyjen unionin ulkoisen toiminnan tavoitteiden toteuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Nimitetään Fernando GENTILINI Euroopan unionin erityisedustajaksi Kosovoon, jäljempänä ’erityisedustaja’, 1 päivästä toukokuuta 2011 alkaen 31 päivään heinäkuuta 2011 saakka. Erityisedustajan toimeksianto voidaan päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää.
   2 artikla
   Poliittiset tavoitteet
   Erityisedustajan toimeksianto perustuu unionin Kosovoa koskevan politiikan tavoitteisiin. Niihin sisältyy johtoasemassa toimiminen vakauden lujittamisessa alueella ja Kosovon tulevan aseman määrittelevän ratkaisun täytäntöönpanossa tavoitteena vakaa, elinvoimainen, rauhallinen, demokraattinen ja monikansainen Kosovo, joka edistää osaltaan alueellista yhteistyötä ja vakautta hyvien naapuruussuhteiden pohjalta ja joka on sitoutunut oikeusvaltion periaatteeseen sekä vähemmistöjen ja kulttuuri- ja uskonnollisen perinnön suojelemiseen.
   3 artikla
   Toimeksianto
   Näiden poliittisten tavoitteiden saavuttamiseksi erityisedustajan toimeksiantona on

               a)

               tarjota unionin neuvoja ja tukea poliittisessa prosessissa;

               b)

               edistää unionin toimien yleistä poliittista yhteensovittamista Kosovossa;

               c)

               antaa paikallista poliittista ohjausta Kosovossa toteutettavan Euroopan unionin oikeusvaltio-operaation (EULEX KOSOVO) johtajalle, myös täytäntöönpanoa koskeviin velvoitteisiin liittyvien kysymysten poliittisista näkökohdista;

               d)

               varmistaa unionin toimien johdonmukaisuus ja yhtenäisyys kansalaisiin nähden. Erityisedustajan tiedottaja on tärkein unionin yhteyspiste Kosovon tiedotusvälineille yhteiseen ulko- ja turvallisuuspolitiikkaan / yhteiseen turvallisuus- ja puolustuspolitiikkaan (YUTP/YTPP) liittyvissä asioissa. Kaikki lehdistö- ja yleisötiedotukseen liittyvät toimet sovitetaan tiiviisti ja jatkuvasti yhteen korkean edustajan tiedottajan / neuvoston pääsihteeristön lehdistöpalvelun kanssa;

               e)

               vaikuttaa osaltaan ihmisoikeuksien ja perusvapauksien kunnioittamisen kehittämiseen ja vahvistamiseen Kosovossa, myös naisten ja lasten osalta, unionin ihmisoikeuspolitiikan ja unionin ihmisoikeuksia koskevien suuntaviivojen mukaisesti.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea ylläpitää erityissuhteita erityisedustajaan ja toimii erityisedustajan ensisijaisena yhteyspisteenä neuvostoon. Poliittisten ja turvallisuusasioiden komitea huolehtii erityisedustajan strategisesta ja poliittisesta ohjauksesta tämän toimeksiannon puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja koordinoi toimensa tiiviisti Euroopan ulkosuhdehallinnon (EUH) kanssa.
   5 artikla
   Rahoitus
   1.   Euroopan unionin erityisedustajan toimeksiantoon liittyviin menoihin tarkoitettu rahoitusohje on 1 päivänä toukokuuta 2011 alkavalla ja 31 päivänä heinäkuuta 2011 päättyvällä kaudella 690 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti. Länsi-Balkanin alueen maiden kansalaisilla on oltava mahdollisuus osallistua sopimuksia koskeviin tarjouskilpailuihin.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustajan avuksi osoitetaan henkilöstöä avustamaan erityisedustajaa hänen toimeksiantonsa toteuttamisessa ja edistämään kaikkien Kosovossa toteutettavien unionin toimien yhdenmukaisuutta, näkyvyyttä ja tehokkuutta. Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmänsä muodostamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmänsä kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään työskentelemään erityisedustajan kanssa. Tällaisen lähetetyn henkilöstön palkat maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon lähettämät asiantuntijat. Sopimuspohjaisen kansainvälisen henkilöstön jäsenten on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, unionin toimielimen tai Euroopan ulkosuhdehallinnon alaisina ja suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   7 artikla
   Euroopan unionin erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä tehtävän loppuun saattamisen ja joustavan suorittamisen edellyttämistä erioikeuksista, vapauksista ja muista takuista sovitaan tilanteen mukaan yhdessä yhden tai useamman vastaanottajapuolen kanssa. Jäsenvaltiot ja komissio antavat tätä varten kaiken tarvittavan tuen.
   8 artikla
   Turvallisuusluokiteltujen tietojen turvaaminen
   1.   Erityisedustajan ja hänen avustajaryhmänsä on noudatettava neuvoston turvallisuussääntöjen vahvistamisesta 19 päivänä maaliskuuta 2001 tehdyssä neuvoston päätöksessä 2001/264/EY (4) vahvistettuja turvallisuutta koskevia periaatteita ja vähimmäisvaatimuksia erityisesti käsitellessään EU:n turvallisuusluokiteltuja tietoja.
   2.   Korkealla edustajalla on valtuudet luovuttaa neuvoston turvallisuussääntöjä noudattaen kyseessä olevaa toimea varten laadittuja EU:n turvallisuusluokiteltuja tietoja ja asiakirjoja NATOlle/KFOR-joukoille aina turvallisuusluokkaan CONFIDENTIEL UE asti.
   3.   Korkealla edustajalla on valtuudet luovuttaa erityisedustajan toimintaan liittyvien tarpeiden mukaisesti ja neuvoston turvallisuussääntöjä noudattaen kyseessä olevaa toimintaa varten laadittuja EU:n turvallisuusluokiteltuja tietoja ja asiakirjoja Yhdistyneille Kansakunnille (YK) ja Euroopan turvallisuus- ja yhteistyöjärjestölle (Etyj) turvallisuusluokkaan RESTREINT UE asti. Tätä varten tehdään paikallisia järjestelyjä.
   4.   Korkealla edustajalla on valtuudet luovuttaa tähän päätökseen osallistuville kolmansille valtioille tätä toimintaa koskeviin neuvoston keskusteluihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen (5) 6 artiklan 1 kohdan mukainen salassapitovelvollisuus.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustusto alueella ja/tai jäsenvaltiot antavat tarvittaessa logistiikkatukea.
   10 artikla
   Turvallisuus
   Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti erityisedustaja toteuttaa toimeksiantonsa ja vastuullaan olevan maantieteellisen alueen turvallisuustilanteen mukaisesti kaikki kohtuudella toteutettavissa olevat toimenpiteet koko suoraan hänen alaisuudessaan olevan henkilöstön turvallisuuden osalta, erityisesti siten, että hän:

               a)

               laatii operaatiokohtaisen turvallisuussuunnitelman, joka sisältää operaatiokohtaiset fyysiset, organisatoriset ja menettelyä koskevat turvallisuustoimenpiteet ja henkilöstön turvallista siirtymistä operaatioalueelle ja sen sisällä ja turvallisuutta vaarantavien tilanteiden hallintaa koskevat ohjeet, sekä operaation valmius- ja evakuointisuunnitelman;

               b)

               varmistaa, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutussuoja;

               c)

               varmistaa, että kaikille unionin ulkopuolelle lähetetyille avustajaryhmän jäsenille, mukaan lukien paikalla palvelukseen otettu henkilöstö, annetaan joko ennen operaatioalueelle saapumista tai heti saapumisen yhteydessä operaatioalueelle annettuun riskiluokitukseen perustuva asianmukainen turvallisuuskoulutus;

               d)

               varmistaa, että kaikki säännöllisten turvallisuusarviointien pohjalta annetut suositukset pannaan täytäntöön, ja antaa väliraportin ja toimeksiannon toteuttamista koskevan selvityksen yhteydessä korkealle edustajalle, neuvostolle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä poliittisten ja turvallisuusasioiden komitealle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi korkean edustajan tai poliittisten ja turvallisuusasioiden komitean suosituksesta antaa selvityksiä ulkoasiainneuvostolle.
   12 artikla
   Toimien yhteensovittaminen
   1.   Erityisedustaja edistää unionin toimien yleistä poliittista yhteensovittamista. Hän auttaa varmistamaan, että kaikki kentällä käytettävät unionin välineet toimivat johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission toimien kanssa sekä tilanteen mukaan alueella toimivien muiden unionin erityisedustajien toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita unionin ja jäsenvaltioiden edustustojen päälliköihin. Näiden on parhaalla mahdollisella tavalla pyrittävä avustamaan erityisedustajaa toimeksiannon toteuttamisessa. Erityisedustaja antaa paikallista poliittista ohjausta Kosovossa toteutettavan EULEX KOSOVOn johtajalle, muun muassa täytäntöönpanoa koskeviin velvoitteisiin liittyvien kysymysten poliittisista näkökohdista. Erityisedustaja ja siviilioperaatiokomentaja kuulevat tarvittaessa toisiaan.
   3.   Erityisedustajan on myös pidettävä yhteyttä asiaan liittyviin paikallisiin elimiin sekä muihin paikan päällä oleviin kansainvälisiin ja alueellisiin toimijoihin.
   4.   Erityisedustaja huolehtii yhdessä muiden paikan päällä olevien unionin toimijoiden kanssa tiedon levittämisestä ja jakamisesta alueella olevien unionin toimijoiden keskuudessa, jotta tilannekuva ja -arviointi olisivat mahdollisimman yhteneväiset.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin samalla alueella toteuttamien muiden toimien kanssa tarkastellaan säännöllisesti. Erityisedustaja antaa korkealle edustajalle, neuvostolle ja komissiolle kattavan kertomuksen toimeksiannon toteuttamisesta toimeksiannon päättyessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä toukokuuta 2011.

      Tehty Brysselissä 5 päivänä toukokuuta 2011.

            Neuvoston puolesta

            Puheenjohtaja

         MARTONYI J.

      (1)  Yhdistyneiden Kansakuntien turvallisuusneuvoston päätöslauselman 1244 (1999) nojalla.

      (2)  EUVL L 253, 16.9.2006, s. 29.

      (3)  EUVL L 42, 16.2.2008, s. 88.

      (4)  EYVL L 101, 11.4.2001, s. 1.

      (5)  Neuvoston päätös 2009/937/EU, annettu 1 päivänä joulukuuta 2009, neuvoston työjärjestyksen hyväksymisestä (EUVL L 325, 11.12.2009, s. 35).


title: 2012/614/EU: Euroopan parlamentin päätös, 10. toukokuuta 2012 , vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/342

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2010
   (2012/614/EU)
   EUROOPAN PARLAMENTTI, joka

               —

               ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen ITERistä ja fuusioenergian kehittämisestä vastaavan eurooppalaisen yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

               —

               ottaa huomioon Euroopan parlamentin budjettivaliokunnan ja talousarvion valvontavaliokunnan yhteisen valtuuskunnan päätelmät Cadarachessa sijaitsevaan ITERiin 16.–18. toukokuuta 2011 suuntautuneelta matkalta,

               —

               ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 27 päivänä maaliskuuta 2007 annetun neuvoston päätöksen 2007/198/Euratom (3) ja erityisesti sen 5 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0113/2012),

               1.

               myöntää ITERistä ja fuusioenergian kehittämisestä vastaavan eurooppalaisen yhteisyrityksen pääjohtajalle vastuuvapauden yhteisyrityksen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman ITERistä ja fuusioenergian kehittämisestä vastaavan eurooppalaisen yhteisyrityksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 368, 16.12.2011, s. 24.

      (2)  EYVL L 248, 16.9.2002, s. 1.

      (3)  EUVL L 90, 30.3.2007, s. 58.

      (4)  EYVL L 357, 31.12.2002, s. 72.
    ---documentbreak---

               17.10.2012

               FI

               Euroopan unionin virallinen lehti

               L 286/343

         EUROOPAN PARLAMENTIN PÄÄTÖSLAUSELMA,
   10. toukokuuta 2012,
   joka sisältää huomautukset, jotka ovat erottamaton osa päätöstä vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2010
   EUROOPAN PARLAMENTTI, joka

               —

               ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen ITERistä ja fuusioenergian kehittämisestä vastaavan eurooppalaisen yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

               —

               ottaa huomioon Euroopan parlamentin budjettivaliokunnan ja talousarvion valvontavaliokunnan yhteisen valtuuskunnan päätelmät Cadarachessa sijaitsevaan ITERiin 16.–18. toukokuuta 2011 suuntautuneelta matkalta,

               —

               ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 27 päivänä maaliskuuta 2007 annetun neuvoston päätöksen 2007/198/Euratom (3) ja erityisesti sen 5 artiklan,

               —

               ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen taloushallintoa koskevat säännöt (jäljempänä ’ITERin taloushallintoa koskevat säännöt’), jotka yhteisyrityksen hallintoneuvosto hyväksyi 22 päivänä lokakuuta 2007 annetulla päätöksellä,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0113/2012),

               A.

               ottaa huomioon, että eurooppalainen yhteisyritys ITERiä ja fuusioenergian kehittämistä varten perustettiin 35 vuoden jaksoksi maaliskuussa 2007;

               B.

               ottaa huomioon, että tilintarkastustuomioistuin totesi saaneensa kohtuullisen varmuuden siitä, että varainhoitovuoden 2010 tilit ovat luotettavat ja että tilien perustana olevat toimet ovat lailliset ja asianmukaiset;

               C.

               ottaa huomioon, että ITERin taloushallintoa koskevat säännöt perustuvat varainhoidon puiteasetukseen, jota tarkistettiin äskettäin, jotta se vastaisi yleiseen varainhoitoasetukseen tehtyjä muutoksia;

               D.

               ottaa huomioon, että tilintarkastustuomioistuin antoi 9. lokakuuta 2008 lausunnon nro 4/2008 ITERin taloushallintoa koskevista säännöistä;

               E.

               toteaa, että yhteisyritys aloitti itsenäisen toimintansa 18. maaliskuuta 2008;

               F.

               ottaa huomioon, että yhteisyritystä perustettaessa sen varojen ohjeelliseksi kokonaismääräksi määritettiin 9 653 000 000 euroa kaudelle 2007–2014;

               G.

               ottaa huomioon, että yhteisyrityksen vuoden 2010 lopulliseen talousarvioon sisältyi 444 100 000 euroa maksusitoumusmäärärahoja ja 241 700 000 euroa maksumäärärahoja;

      Talousarvio- ja varainhallinto

               1.

               toteaa, että tammikuussa 2010 hallintoneuvosto hyväksyi yhteisyrityksen ensimmäisen pääjohtajan irtisanoutumisen;

               2.

               panee huolestuneena merkille, että tilintarkastustuomioistuimen mukaan ITER-hanke edellyttää huomattavia lisäresursseja verrattuna varojen ohjeelliseen kokonaismäärään kaudelle 2007–2014;

               3.

               panee merkille, että alun perin yhteisyrityksen talousarvio varainhoitovuodeksi 2010 sisälsi maksusitoumusmäärärahoja yhteensä 447 440 000 euroa ja maksumäärärahoja 254 900 000 euroa; on saanut yhteisyrityksen lopullisen tilinpäätöksen perusteella sen käsityksen, että sen vuoden 2010 talousarviota on tarkistettu kaksi kertaa; panee erityisesti merkille kahden lisätalousarvion neljä tavoitetta:

                           —

                           alentaa Euratomin osuutta hallintomenoista 3 300 000 eurolla, jotta yhteisyrityksen alkuperäinen talousarvio ja unionin yleinen talousarvio vuodeksi 2010 vastaisivat täysin toisiaan

                           —

                           saattaa ITERin isäntävaltion osuus ajan tasalle: vuotta 2010 koskevasta Ranskan osuudesta jätettiin veloitusilmoitus, joka vastasi koko talousarviossa olevaa määrää eli 13 600 000 euroa; vuonna 2010 määrästä on maksuarvioiden perusteella maksettu 8 000 000 euroa

                           —

                           saattaa osakasosuudet ajan tasalle: yhteisyrityksen osakkaat suorittivat loppuun vuoden 2009 osakasosuutensa, mutta useista muistutuksista huolimatta Italia ja Unkari eivät maksaneet vuoden 2010 talousarvioon sisältyneitä osuuksiaan

                           —

                           kirjata muut lisätulot, joita kertyy Ranskan osuudesta saatavista koroista (104 506,54 euroa), käyttötilin koroista (34 629,49 euroa) ja Euroopan unionin elinten käännöskeskuksen maksamasta palautuksesta (1 389,00 euroa);

               4.

               panee merkille, että yhteisyrityksen huomautusten mukaan se on käyttänyt vuoden 2010 talousarvion maksusitoumusmäärärahoista 99,9 prosenttia; on kuitenkin huolissaan täytäntöönpanon viivästyksistä, joiden seurauksena maksumäärärahojen käyttöaste oli vain 63,4 prosenttia;

               5.

               panee huolestuneena merkille, että varainhoitovuodelta 2009 siirrettiin seuraavalle varainhoitovuodelle 106 800 000 euroa maksusitoumusmäärärahoja ja 52 200 000 euroa maksumäärärahoja, jotka olivat lähinnä ITERin isäntävaltion myöntämiä, yhteisyrityksen rakennusvaiheeseen kohdennettavia määrärahoja;

               6.

               panee merkille, että yhteisyrityksen lopullisen tilinpäätöksen mukaan hallintomenojen maksusitoumuksia ja maksuja peruutettiin vuonna 2010 yhteensä 1 090 550,73 euroa, kun toimintamenojen maksuja peruttiin yhteensä 50 713 452,82 euroa;

               7.

               korostaa huolta korkeasta käteisvarojen saldosta, joka oli vuoden lopussa 78 800 000 euroa eli 26,8 prosenttia vuonna 2010 käytettävissä olleista maksumäärärahoista;

      Hankinnat ja avustukset

               8.

               toteaa, että yhteisyrityksen vuotuisen toimintakertomuksen mukaan vuonna 2010 tehtiin yhteensä 44 hankintasopimusta, joiden kokonaisarvo oli 826 000 000 euroa; panee erityisesti merkille, että vuoden aikana käynnistettiin 42 operatiivista hankintamenettelyä, saatettiin päätökseen 43 hankintaa koskevaa arviointia ja allekirjoitettiin 43 hankintasopimusta; vahvistaa niin ikään vuotuisen toimintakertomuksen perusteella, että yhteisyritys käynnisti viisi hallinnollista hankintamenettelyä, myönsi seitsemän hallinnollista hankintasopimusta, joiden yhteisarvo oli 6 000 000 euroa, ja allekirjoitti kuusi hankintasopimusta;

               9.

               vahvistaa, että kaiken kaikkiaan käynnistettiin 16 avustusmenettelyä, saatettiin päätökseen 21 arviointimenettelyä, myönnettiin 23 sopimusta ja allekirjoitettiin 29 sopimusta;

               10.

               vahvistaa, että tilintarkastustuomioistuin testasi yhdeksän hankintamenettelyä ja kuusi avustusmenettelyä käsittäneen otoksen; panee huolestuneena merkille, että tarkastetuista yhdeksästä hankintamenettelystä kolmessa yhteisyritys oli saanut ainoastaan yhden tarjouksen; on niin ikään huolissaan siitä, että avustuksia koskevia ehdotuksia saatiin yleensä keskimäärin ainoastaan yksi kutakin ehdotuspyyntöä kohti; vaatii yhteisyritystä laatimaan toimintasuunnitelman, joka sisältää konkreettisia toimia ja määräaikoja, jotta voitaisiin maksimoida kilpailu ja noudattaa ehdotuspyynnön laadinnan, julkaisemisen ja arvioinnin sekä sopimushallinnoinnin aikana periaatetta, jonka mukaan varojen avulla on saavutettava mahdollisimman suuri hyöty;

               11.

               panee merkille, että valvontatoimet, joita yhteisyritys soveltaa ennen avustussopimuksiin liittyvien maksujen suorittamista, eivät ole niin hyvin dokumentoituja, että toimien avulla saataisiin varmuus varainhoitoa koskevien vaatimusten noudattamisesta ja asianomaisten kustannusten tukikelpoisuudesta; korostaa, että yhteisyrityksen sisäinen tarkastaja on havainnut myös, että menoilmoituksiin perustuviin maksuihin kohdistettava ennakkotarkastusten lähestymistapa ei ole vaikuttava eikä se sovellu hyvin menoilmoitusten käsittelyyn; pyytää yhteisyritystä toteuttamaan tarvittavat toimet vahvistaakseen ennen maksujen suorittamista sovellettavia valvontatoimia ja kehottaa tiedottamaan asiasta vastuuvapauden myöntävälle viranomaiselle;

               12.

               panee merkille, että luettelo sopimusten ja avustusten saajista ei ole julkisesti saatavilla yhteisyrityksen verkkosivustolla, ja on huolissaan tästä avoimuuden puutteesta; kehottaa näin ollen yhteisyritystä seuraamaan Clean Sky-, FCH-, IMI- ja SESAR-yhteisyritysten esimerkkiä ja päivittämään verkkosivustolleen kattavan luettelon sopimusten ja avustusten saajista varainhoitovuonna 2010 sekä aiempina varainhoitovuosina;

      Sisäisen valvonnan järjestelmät

               13.

               panee huolestuneena merkille, ettei yhteisyrityksen sisäisen valvonnan järjestelmiä ole vielä täysin vakiinnutettu eikä niitä ollut pantu täytäntöön sen taloushallintoa koskevien sääntöjen mukaisesti; pitää myös valitettavana, että kysymyksiä on herännyt hyväksymiskierrosta ja tehtävien pitämisestä erillään; toteaa, että uusi organisaatiorakenne otettiin käyttöön 1. tammikuuta 2011; panee kuitenkin merkille, että hyväksymiskiertoa koskevaa vastuualuejakoa ei ollut vielä määritetty kokonaisuudessaan ja keskeisiä yhteisyrityksen toimia oli yhä avoimina;

               14.

               kehottaa yhteisyritystä validoimaan toimintaprosessit, joiden avulla kirjanpitojärjestelmiin (ABAC ja SAP) saadaan taloudellisia tietoja; vaatii lisäksi yhteisyritystä ottamaan toimintasopimusten hallinnointia varten käyttöön asianmukaisen välineen, joka olisi liitetty talousarviota ja varainhoitoa koskeviin raportointijärjestelmiin;

               15.

               pitää tärkeänä, että yhteisyritys on perustanut vastuuvapauden myöntävän viranomaisen pyynnön mukaisesti tarkastusvaliokunnan, joka raportoi suoraan hallintoneuvostolle;

               16.

               panee merkille, että yhteisyritys on alkanut kehittää jälkitarkastusstrategiaa, joka on määrä panna täytäntöön vuonna 2012 ja jonka avulla pyritään arvioimaan tilien perustana olevien toimien laillisuutta ja asianmukaisuutta; toteaa, että yhteisyritys aloitti itsenäisen toimintansa maaliskuussa 2008;

      Sisäinen tarkastus

               17.

               panee merkille, että yhteisyrityksen taloushallintoa koskeviin sääntöihin ei ole vielä lisätty mainintaa koko yleistä talousarviota koskevista komission sisäisen tarkastajan toimivaltuuksista;

               18.

               toteaa kuitenkin, että komissio ja yhteisyritys ovat ryhtyneet toimiin varmistaakseen, että komission sisäisen tarkastuksen ja yhteisyrityksen sisäisen tarkastuksen toiminnon toiminta-alat määritetään selkeästi;

      Osakasosuuksien viivästyminen ja isäntävaltiota koskeva sopimus

               19.

               pitää välttämättömänä, että kaikki yhteisyrityksen osakkaat kunnioittavat osakasosuuksien maksamista koskevia määräaikoja; panee merkille, että hallintoneuvosto hyväksyi koron perimisen jäsenten vuotuisesta rahoitusosuudesta, jos maksu on myöhässä;

               20.

               toteaa, että vaikka Espanjan kuningaskunnan ja yhteisyrityksen välillä allekirjoitettiin sopimus toimipaikasta, tuesta, erioikeuksista ja vapauksista, yhteisyrityksen käyttöön ei ollut vielä annettu pysyviä tiloja; panee kuitenkin merkille, että Espanjan kuningaskunta tarjoaa yhteisyritykselle veloituksetta väliaikaiset tilat;

      Yleisiä huomioita yhteisyrityksistä

               21.

               korostaa, että komissio on tähän mennessä perustanut seitsemän yhteisyritystä Euroopan unionin toiminnasta tehdyn sopimuksen 187 artiklan nojalla; panee merkille, että kuusi yhteisyritystä (IMI, ARTEMIS, ENIAC, Clean Sky, FCH ja ITER-F4E) toimivat tutkimusalalla komission tutkimuksen ja innovoinnin pääosaston ja tietoyhteiskunnan ja viestinten pääosaston alaisuudessa ja että yhdelle yhteisyritykselle on annettu tehtäväksi kehittää uusi ilmaliikenteen hallintajärjestelmä (SESAR) eli se toimii liikennealalla ja sen toimintaa valvoo liikenteen ja liikkumisen pääosasto;

               22.

               panee merkille, että yhteisyritysten varojen ohjeelliseksi kokonaismääräksi määritettiin koko toimintakaudelle 21 793 000 000 euroa;

               23.

               panee merkille, että unionin kokonaisosuudeksi yhteisyrityksistä määritettiin koko toimintakaudelle 11 489 000 000 euroa;

               24.

               panee merkille, että varainhoitovuonna 2010 Euroopan unionin osuus yhteisyritysten talousarviosta oli 505 000 000 euroa;

               25.

               kehottaa komissiota välittämään vastuuvapauden myöntävälle viranomaiselle vuosittain konsolidoidut tiedot kokonaisrahoituksesta, jonka kukin yhteisyritys saa vuosittain unionin yleisestä talousarviosta, jotta varmistetaan avoimuus ja selvyys unionin varojen käytöstä ja palautetaan eurooppalaisten veronmaksajien luottamus;

               26.

               panee tyytyväisenä merkille ARTEMIS-yhteisyrityksen aloitteen sisällyttää vuotuiseen toimintakertomukseensa tietoja meneillään olevien hankkeiden valvonnasta ja tarkastelusta; katsoo, että myös muiden yhteisyritysten olisi sovellettava tätä käytäntöä;

               27.

               palauttaa mieliin, että yhteisyritykset ovat julkis- ja yksityissektorin kumppanuuksia ja että näin ollen niissä yhdistyvät julkiset ja yksityiset intressit; katsoo, että näissä olosuhteissa eturistiriidan todennäköisyyttä ei pitäisi sivuuttaa vaan se pitäisi käsitellä asianmukaisesti; pyytääkin yhteisyrityksiä ilmoittamaan vastuuvapauden myöntävälle viranomaiselle varmennusmekanismeista, joita niiden rakenteissa on olemassa ja jotka mahdollistavat eturistiriitojen asianmukaisen hoidon ja estämisen;

               28.

               panee merkille, että yhteisyritykset ovat suhteellisen pieniä rakenteita ja että ne ovat keskittyneet maantieteellisesti, lukuun ottamatta yhteisyritystä ITERiä ja fuusioenergian kehittämistä varten; katsoo siksi, että niiden olisi yhdistettävä resurssejaan mahdollisuuksien mukaan;

               29.

               pyytää tilintarkastustuomioistuinta antamaan vastuuvapauden myöntävälle viranomaiselle tietoa siitä, mitä jatkotoimia on aiheutunut huomautuksista, joita se teki kunkin yhteisyrityksen osalta niiden varainhoitovuoden 2011 tilinpäätöksiä koskevissa kertomuksissaan;

               30.

               pyytää tilintarkastustuomioistuinta toimittamaan kohtuullisessa määräajassa parlamentille erityiskertomuksen lisäarvosta, jota yhteisyritysten perustamisesta on saatu unionin tutkimusta, teknologista kehitystyötä ja esittelyä koskevien ohjelmien alalla; panee lisäksi merkille, että kyseisessä kertomuksessa olisi esitettävä myös arvio yhteisyritysten tehokkuudesta.

      (1)  EUVL C 368, 16.12.2011, s. 24.

      (2)  EYVL L 248, 16.9.2002, s. 1.

      (3)  EUVL L 90, 30.3.2007, s. 58.

      (4)  EYVL L 357, 31.12.2002, s. 72.


title: DOCUMENTS CONCERNING THE ACCESSION OF THE HELLENIC REPUBLIC TO THE EUROPEAN COMMUNITIES, DECISION OF THE COUNCIL OF THE EUROPEAN COMMUNITIES OF 24 MAY 1979 ON THE ACCESSION OF THE HELLENIC REPUBLIC TO THE EUROPEAN COAL AND STEEL COMMUNITY

text:
Avis juridique important

|

11979H/DEC/KSG

Asiakirjat Helleenien tasavallan liittymisestä Euroopan yhteisöihin - Euroopan yhteisöjen neuvoston päätös, tehty 24 päivänä toukokuuta 1979, Helleenien tasavallan liittymisestä Euroopan hiili- ja teräsyhteisöön

Virallinen lehti nro L 291 , 19/11/1979 s. 0005 - 0006

Asiakirjat Helleenien tasavallan liittymisestä Euroopan yhteisöihin - Euroopan yhteisöjen neuvoston päätös, tehty 24 päivänä toukokuuta 1979, Helleenien tasavallan liittymisestä Euroopan hiili- ja teräsyhteisöönEUROOPAN YHTEISÖJEN NEUVOSTO, jokaottaa huomioon Euroopan hiili- ja teräsyhteisön perustamissopimuksen 98 artiklan,ottaa huomioon komission lausunnon,sekä katsoo, ettäHelleenien tasavalta on hakenut Euroopan hiili- ja teräsyhteisön jäsenyyttä, janeuvoston vahvistettavina olevista liittymisehdoista on neuvoteltu Helleenien tasavallan kanssa,ON PÄÄTTÄNYT SEURAAVAA:1 artikla1. Helleenien tasavalta voi tulla Euroopan hiili- ja teräsyhteisön jäseneksi liittymällä tässä päätöksessä määrätyin edellytyksin kyseisen yhteisön perustamissopimukseen sellaisena kuin se on muutettuna tai täydennettynä.2. Liittymisehdot ja Euroopan hiili- ja teräsyhteisön perustamissopimukseen liittymisen vuoksi tehtävät mukautukset ovat tähän päätökseen liitetyssä asiakirjassa. Kyseisen asiakirjan Euroopan hiili- ja teräsyhteisöä koskevat määräykset ovat erottamaton osa tätä päätöstä.3. Jäsenvaltioiden oikeuksia ja velvollisuuksia sekä yhteisöjen toimielinten valtuuksia ja toimivaltaa koskevia määräyksiä sovelletaan tähän päätökseen sellaisina kuin ne ovat 1 kohdassa tarkoitetussa perustamissopimuksessa.2 artiklaHelleenien tasavallan jäsenyyttä Euroopan hiili- ja teräsyhteisössä koskevat liittymiskirjat talletetaan Ranskan tasavallan hallituksen huostaan 1 päivänä tammikuuta 1981.Jäsenyys tulee voimaan 1 päivänä tammikuuta 1981, jos Helleenien tasavalta on tallettanut liittymiskirjansa mainittuna päivänä ja jos kaikki Helleenien tasavallan Euroopan talousyhteisöön ja Euroopan atomienergiayhteisöön liittymistä koskevan sopimuksen allekirjoittajavaltiot ovat tallettaneet ratifioimiskirjansa mainittuun päivään mennessä.Ranskan tasavallan hallitus toimittaa jäsenvaltioiden hallituksille oikeiksi todistetut jäljennökset Helleenien tasavallan liittymiskirjasta.3 artiklaTämä päätös, joka on laadittu englannin, hollannin, iirin, italian, kreikan, ranskan, saksan ja tanskan kielellä kaikkien näiden tekstien ollessa yhtä todistusvoimaiset, toimitetaan tiedoksi Euroopan hiili- ja teräsyhteisön jäsenvaltioille sekä Helleenien tasavallalle.Tehty Brysselissä 24 päivänä toukokuuta 1979.På rådets vegneFormandIm Namen des RatesDer PräsidentFor the CouncilThe PresidentCia so RtlboõkioO PqóedqozPour le ConseilLe présidentThar ceann na ComhairleAn tUachtaránPer il ConsiglioIl PresidentVoor de RaadDe VoorzitterJean FRANÇOIS-PONCET


title: Neuvoston päätös (YUTP) 2016/37, annettu 16 päivänä tammikuuta 2016, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta annetun päätöksen (YUTP) 2015/1863 soveltamispäivästä

text:
               16.1.2016

               FI

               Euroopan unionin virallinen lehti

               LI 11/1

         NEUVOSTON PÄÄTÖS (YUTP) 2016/37,
   annettu 16 päivänä tammikuuta 2016,
   Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta annetun päätöksen (YUTP) 2015/1863 soveltamispäivästä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä heinäkuuta 2010 päätöksen 2010/413/YUTP (1) Iraniin kohdistuvista rajoittavista toimenpiteistä.

               (2)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja tuki, pääsivät 14 päivänä heinäkuuta 2015 sopimukseen Iranin ydinalaa koskevasta pitkän aikavälin kattavasta ratkaisusta. Yhteisen kattavan toimintasuunnitelman (Joint Comprehensive Plan of Action, JCPOA) menestyksellinen täytäntöönpano varmistaa Iranin ydinohjelman yksinomaan rauhanomaisen luonteen ja mahdollistaa kaikkien ydinalaan liittyvien pakotteiden kattavan poistamisen.

               (3)

               Yhdistyneiden kansakuntien turvallisuusneuvosto hyväksyi 20 päivänä heinäkuuta 2015 päätöslauselman 2231 (2015), jossa hyväksytään yhteinen kattava toimintasuunnitelma, kehotetaan suunnitelman täysimääräiseen täytäntöönpanoon toimintasuunnitelmassa asetetun aikataulun mukaisesti ja määrätään suunnitelman mukaisesti toteutettavista toimenpiteistä.

               (4)

               YK:n turvallisuusneuvoston päätöslauselmassa 2231 (2015) määrätään, että IAEA:n todennettua kaikkien Iranin yhteisessä kattavassa toimintasuunnitelmassa tekemien ydinalaan liittyvien sitoumusten täytäntöönpanon YK:n turvallisuusneuvoston päätöslauselmien 1696 (2006), 1737 (2006), 1747 (2007), 1803 (2008), 1835 (2008), 1929 (2010) ja 2224 (2015) määräysten soveltaminen päättyy.

               (5)

               YK:n turvallisuusneuvoston päätöslauselmassa 2231 (2015) määrätään lisäksi, että valtioiden on noudatettava asiaankuuluvia määräyksiä, jotka sisältyvät Kiinan, Ranskan, Saksan, Venäjän federaation, Yhdistyneen kuningaskunnan, Yhdysvaltojen ja Euroopan unionin 14 päivänä heinäkuuta 2015 antamaan julkilausumaan, joka on päätöslauselman 2231 (2015) liitteenä B ja jolla pyritään edistämään avoimuutta ja luomaan yhteisen kattavan toimintasuunnitelman täysimääräistä täytäntöönpanoa edistävä ilmapiiri.

               (6)

               Neuvosto päätti 18 päivänä lokakuuta 2015 antamallaan päätöksellä (YUTP) 2015/1863 (2) lopettaa kaikkien ydinalaan liittyvien unionin talous- ja rahoituspakotteiden täytäntöönpanon, ottaen huomioon YK:n turvallisuusneuvoston päätöslauselman 2231 (2015) ja sen liitteen B, samaan aikaan, kun IAEA on todentanut, että Iran on pannut täytäntöön sovitut ydinalaan liittyvät toimenpiteet.

               (7)

               Päätöksellä (YUTP) 2015/1863 neuvosto päätti myös, että IAEA:n todennettua Iranin tekemien ydinalaan liittyvien sitoumusten täytäntöönpanon otetaan käyttöön lupajärjestelmä, jonka puitteissa tarkastellaan YK:n turvallisuusneuvoston päätöslauselman 2231 (2015) soveltamisalan ulkopuolelle jääviä Iraniin suuntautuvia ydinalan siirtoja tai Iranin kanssa toteutettavia ydinalan toimia ja päätetään niistä, täysin yhteistä kattavaa toimintasuunnitelmaa noudattaen.

               (8)

               Päätöksen (YUTP) 2015/1863 2 artiklan toisen kohdan mukaisesti sitä sovelletaan päivästä, jona neuvosto on pannut merkille, että IAEA:n pääjohtaja on esittänyt IAEA:n hallintoneuvostolle sekä Yhdistyneiden kansakuntien turvallisuusneuvostolle raportin, jossa vahvistetaan, että Iran on toteuttanut yhteisen kattavan toimintasuunnitelman liitteessä V olevassa 15.1–15.11 kohdassa esitetyt toimenpiteet.

               (9)

               Neuvosto panee merkille, että IAEA:n pääjohtaja on 16 päivänä tammikuuta 2016 esittänyt IAEA:n hallintoneuvostolle sekä Yhdistyneiden kansakuntien turvallisuusneuvostolle raportin, jossa vahvistetaan, että Iran on toteuttanut yhteisen kattavan toimintasuunnitelman liitteessä V olevassa 15.1–15.11 kohdassa esitetyt toimenpiteet,

         ON HYVÄKSYNYT TÄMÄN PÄÄTÖKSEN:
   1 artikla
   Päätöstä (YUTP) 2015/1863 sovelletaan 16 päivästä tammikuuta 2016.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 16 päivänä tammikuuta 2016.

            Neuvoston puolesta

            Puheenjohtaja

         A.G. KOENDERS

      (1)  Neuvoston päätös 2010/413/YUTP, annettu 26 päivänä heinäkuuta 2010, Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta (EUVL L 195, 27.7.2010, s. 39).

      (2)  Neuvoston päätös (YUTP) 2015/1863, annettu 18 päivänä lokakuuta 2015, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta (EUVL L 274, 18.10.2015, s. 174).